100. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ  ΤΑΞΕΩΣ Αριθ. 175458/6473 της 20 Ιαν. / 17  Φεβρ. 1979 (ΦΕΚ Β' 156) Περί καθορισμού αποζημιώσεως εκπαιδευομένων οργάνων των Σωμάτων Χωροφυλακής, Αστυν. Πόλεων και Πυροσβεστικού. 1.Οι αξιωματικοί, Ανθυπασπισταί και Οπλίται της Χωρ/κής και οι τούτοις αντιστοιχούντες της Αστυνομίας Πόλεων και του Πυροσβεστικού Σώματος, μετακινούμενοι, πρωτοβουλία της Υπηρεσίας, προς φοίτησιν, εκπαίδευσιν, ακρόασιν μαθημάτων ή παρακολούθησιν σεμιναρίων εις οιασδήποτε Σχολάς ή Κέντρα Εκπαιδεύσεως λειτουργούντα εν τη ημεδαπή και εις ετέρας Υπηρεσίας εκείνων εις ας υπηρετούν, δικαιούνται λόγω των εκ της κινήσεως ταύτης ανακυπτουσών προσθέτων επιβαρύνσεων, εκπαιδευτικών αποζημιώσεων καθοριζομένων εις ποσοστά επί του εκάστοτε βασικού μηνιαίου αυτών μισθού ως ακολούθως: α)΄Εγγαμοι μεθ' ενός τουλάχιστον τέκνου ή εν χηρεία ή διαζεύξει μετά πλειόνων του ενός τέκνων 40%. β)΄Εγγαμοι άνευ τέκνων και εν χηρεία ή διαζεύξει μεθ' ενός τέκνου 30%. γ)΄Αγαμοι ή εν χηρεία ή διαζεύξει άνευ τέκνου 20%. 2.Η ως άνω αποζημίωσις χορηγείται δια το χρονικόν διάστημα της εκπαιδεύσεώς των και εφ' όσον τούτο δεν υπερβαίνει τους εξ μήνας προκειμένου δε περί των Σχολών Εθνικής Αμύνης και Πολέμου, εφ' όσον η εν αυταίς φοίτησις δεν υπερβαίνει τους 12 μήνας. 3.Εις περίπτωσιν διαδοχικής φοιτήσεως εις Σχολάς ή Κέντρα της παρ. 1 της παρούσης, δικαιολογείται αποζημίωσις δι' εκάστην τούτων κεχωρισμένως, υπό τους περιορισμούς της προηγουμένης παραγράφου. 4.Των ως άνω εκπαιδευτικών αποζημιώσεων δεν δικαιούνται οι μετακινούμενοι εις απόστασιν μικροτέραν των 25 χιλιομέτρων από της έδρας των. 5.Πάσα αναγκαία λεπτομέρεια δια την εφαρμογήν της παρούσης καθορισθήσεται υπό του Υπουργού Δημοσίας Τάξεως. 6.Η ισχύς της παρούσης άρχεται από 1ης Ιαν. 1979 αφ' ης έπαυσε ισχύουσα η υπ' αριθ. 59796/1774/7.4.78 ομοία ημών. 